Annars staðar , og einkum inn til landsins , er hún sjaldgæf . Flestir fundarstaðir ígulstarar eru á láglendi upp að 200 m hæð . Hæstu fundarstaðir eru í 300 m í Upsadal á Upsaströnd við Eyjafjörð ( Helgi Hallgrímsson ) , og í Urðardal við Dyrfjöll . Erlendis vex ígulstörin austan til í Kanada og í Evrópu austur að Úralfjöllum . Hún er tvípóla , finnst einnig í Indónesíu , Ástralíu og Nýja-Sjálandi á suðurhelmingi jarðar . Hulstrið er 3 - 4 mm langt , móbrúnt eða grænleitt , með langri , flatri og snarprendri trjónu , klofinni í toppinn . Frænin eru tvö . Stráin eru sljóþrístrend , gárótt efst . Blöðin eru 1,5 - 3 mm breið , flöt eða kjöluð , ekki snörp . Ígulstör í Reykjarfirði nyrðri á Ströndum árið 1984